Какви са видовете монтаж за стъклен парапет?
Горен монтаж

Горният монтаж, или още наричан базов и подов монтаж, е най-разпространения за стъклени парапети. Този тип инсталиране на парапета се постига лесно. Подов монтаж може да се прави върху бетон, плочки, дърво, метални плочи и конструкции. Препоръчително е настилката да е готова преди да бъде положена парапетната система. Монтирането на парапети не е възможно, ако говорим за тухла и газобетонни блокове, тъй като те не предлагат стабилна основа.

Страничен монтаж

Страничният монтаж се използва предимно с предварително планиране. При този тип монтаж стъкленият парапет се монтира от външната страна като по този начин не се заема място от обема на площта. Страничният монтаж е много подходящ за стълбища и балкони. Със страничен монтаж лесно може да се постигне естетически вид на парапета където от вътрешната страна се вижда само стъклото. Често използвани при страничен монтаж са стъклодържачите, с които се постига здраво и устойчиво инсталиране на парапета. Красивият дизайн постиган с тях е неуспорим.

Вкопан монтаж

При вкопаният или още наричан интегриран монтаж е много важно да има предварително планиране, за да се избегне къртене и допълнително изграждане когато дойде време за поставяне на парапетната система.

Вкопаването на парапета гарантира постигане на изключителна здравина на завършената конструкция. Освен здравината, основно предимство на вкопания монтаж е, че се вижда само стъклото на парапета, което гарантира, че могат да се постигнат всякакви изисквания на архитекти и интериорни и екстериорни дизайнери. Обикновено профила се закрива с два горни капака отпред и отзад.